CELEX: 32005D0395
Language: el
Date: 2005-05-10 00:00:00
Title: Απόφαση 2005/395/ΚΕΠΠΑ του Συμβουλίου, της 10ης Μαΐου 2005, για τροποποίηση της απόφασης 2001/80/ΚΕΠΠΑ, για τη σύσταση του Στρατιωτικού Επιτελείου της Ευρωπαϊκής Ένωσης

26.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 132/17
            
         
      ΑΠΌΦΑΣΗ 2005/395/ΚΕΠΠΑ ΤΟΥ ΣΥΜΒΟΥΛΊΟΥ
   
   της 10ης Μαΐου 2005
   για τροποποίηση της απόφασης 2001/80/ΚΕΠΠΑ, για τη σύσταση του Στρατιωτικού Επιτελείου της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 28 παράγραφος 1,
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 2,
   Εκτιμώντας τα ακόλουθα:
   
               (1)
            
            
               Η υφιστάμενη οργάνωση και δομή του Στρατιωτικού Επιτελείου της Ευρωπαϊκής Ένωσης (ΣΕΕΕ) δεν λαμβάνουν υπόψη ορισμένα από τα νέα καθήκοντά του.
            
         
               (2)
            
            
               Εξάλλου, όσον αφορά τη διεξαγωγή αυτόνομων στρατιωτικών επιχειρήσεων, το Συμβούλιο μπορεί, υπό ορισμένες συνθήκες και βάσει γνώμης της Στρατιωτικής Επιτροπής της ΕΕ, να αποφασίσει να προσφύγει στις συλλογικές δυνατότητες του ΣΕΕΕ, ιδίως σε περιπτώσεις που απαιτείται κοινή πολιτικο-στρατιωτική αντίδραση και δεν έχει προσδιορισθεί εθνικό γενικό στρατηγείο.
            
         
               (3)
            
            
               Είναι, συνεπώς, αναγκαίο να τροποποιηθούν η εντολή και η οργάνωση του ΣΕΕΕ.
            
         
               (4)
            
            
               Στις 12 Απριλίου 2005, η Επιτροπή Πολιτικής και Ασφάλειας συνέστησε να τροποποιηθούν η εντολή και η οργάνωση του ΣΕΕΕ.
            
         
               (5)
            
            
               Κατά συνέπεια, ενδείκνυται να τροποποιηθεί η απόφαση 2001/80/ΚΕΠΠΑ (1),
            
         ΑΠΟΦΑΣΙΖΕΙ:
   Άρθρο 1
   Η απόφαση 2001/80/ΚΕΠΠΑ τροποποιείται ως εξής:
   
               1)
            
            
               Το άρθρο 2 αντικαθίσταται από το ακόλουθο κείμενο:
               «Άρθρο 2
               Η εντολή και η οργάνωση του Στρατιωτικού Επιτελείου της Ευρωπαϊκής Ένωσης ορίζονται στο παράρτημα της παρούσας απόφασης».
            
         
               2)
            
            
               Το άρθρο 4 αντικαθίσταται από το ακόλουθο κείμενο:
               «Άρθρο 4
               Τα μέλη του Στρατιωτικού Επιτελείου της Ευρωπαϊκής Ένωσης υπόκεινται στους κανόνες που ορίζονται στην απόφαση 2003/479/ΕΚ του Συμβουλίου, της 16ης Ιουνίου 2003, για το καθεστώς που εφαρμόζεται στους αποσπασμένους στη Γενική Γραμματεία του Συμβουλίου εθνικούς εμπειρογνώμονες και στρατιωτικούς των κρατών μελών (2).
            
         
               3)
            
            
               Το παράρτημα της απόφασης 2001/80/ΚΕΠΠΑ αντικαθίσταται από το κείμενο που περιέχεται στο παράρτημα της παρούσας απόφασης.
            
         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 10 Μαΐου 2005.
      
         
            Για το Συμβούλιο
         
         
            Ο Πρόεδρος
         
         J. KRECKÉ
         
      
   
   
      (1)  ΕΕ L 27 της 30.1.2001, σ. 7.
   
      (2)  ΕΕ L 160 της 28.6.2003, σ. 72».
   
      ΠΑΡΑΡΤΗΜΑ
      ΕΝΤΟΛΗ ΚΑΙ ΟΡΓΑΝΩΣΗ ΤΟΥ ΣΤΡΑΤΙΩΤΙΚΟΥ ΕΠΙΤΕΛΕΙΟΥ ΤΗΣ ΕΥΡΩΠΑΪΚΗΣ ΈΝΩΣΗΣ (ΣΕΕΕ)
      1.   Εισαγωγή
      Στο Ελσίνκι, τα κράτη μέλη της ΕΕ αποφάσισαν να συγκροτήσουν, μέσα στο Συμβούλιο, νέα μόνιμα πολιτικά και στρατιωτικά όργανα ώστε να μπορεί η ΕΕ να ανταποκρίνεται στις ευθύνες της για το σύνολο των δραστηριοτήτων πρόληψης συγκρούσεων και διαχείρισης κρίσεων που ορίζονται στη συνθήκη για την Ευρωπαϊκή Ένωση (ΣΕΕ). Στην έκθεση του Ελσίνκι προβλέπεται ότι «Το Στρατιωτικό Επιτελείο …, εντός των δομών του Συμβουλίου, θα παρέχει στρατιωτικές γνώσεις και υποστήριξη προς την ΚΕΠΑΑ, συμπεριλαμβανομένης της διεξαγωγής επιχειρήσεων για τη στρατιωτική διαχείριση κρίσεων υπό την ηγεσία της ΕΕ».
      Κατά τη σύνοδο της 12ης και 13ης Δεκεμβρίου 2003, το Ευρωπαϊκό Συμβούλιο δέχθηκε με ικανοποίηση το έγγραφο με τίτλο «Ευρωπαϊκή άμυνα: διαβουλεύσεις ΝΑΤΟ/ΕΕ, σχεδιασμός και επιχειρήσεις». Στις 16 και 17 Δεκεμβρίου 2004, το Ευρωπαϊκό Συμβούλιο ενέκρινε τις λεπτομερείς προτάσεις για την υλοποίηση του εγγράφου αυτού. Η εντολή του ΣΕΕΕ ορίζεται ως εξής:
      2.   Αποστολή
      Το Στρατιωτικό Επιτελείο πρέπει να διασφαλίζει την έγκαιρη προειδοποίηση, την εκτίμηση καταστάσεων και τον στρατηγικό σχεδιασμό για τις αποστολές και τα καθήκοντα που ορίζονται στο άρθρο 17 παράγραφος 2 της ΣΕΕ, συμπεριλαμβανομένων εκείνων που προσδιορίζονται στο πλαίσιο της Ευρωπαϊκής Στρατηγικής Ασφάλειας. Η αποστολή αυτή περιλαμβάνει επίσης τον προσδιορισμό ευρωπαϊκών εθνικών και πολυεθνικών δυνάμεων και την υλοποίηση πολιτικών και αποφάσεων σύμφωνα με τις οδηγίες που διατυπώνει η Στρατιωτική Επιτροπή της Ευρωπαϊκής Ένωσης (ΣΕπ.ΕΕ).
      3.   Ρόλος
      
                  —
               
               
                  Το Στρατιωτικό Επιτελείο αποτελεί την πηγή της στρατιωτικής εμπειρογνωμοσύνης της ΕΕ.
               
            
                  —
               
               
                  Εξασφαλίζει τον σύνδεσμο μεταξύ της ΣΕπ.ΕΕ, αφενός, και των στρατιωτικών πόρων που έχει στη διάθεσή της η ΕΕ, αφετέρου, και θέτει τις στρατιωτικές δυνατότητές της στη διάθεση των Οργάνων της ΕΕ σύμφωνα με τις οδηγίες που παρέχει η ΣΕπ.ΕΕ.
               
            
                  —
               
               
                  Επιτελεί τρεις κύριες επιχειρησιακές λειτουργίες: έγκαιρη προειδοποίηση, εκτίμηση καταστάσεων και στρατηγικό σχεδιασμό.
               
            
                  —
               
               
                  Παρέχει δυνατότητες έγκαιρης προειδοποίησης. Σχεδιάζει, αξιολογεί και διατυπώνει συστάσεις σχετικά με την αρχική ιδέα για τη διαχείριση κρίσεων και τη γενική στρατιωτική στρατηγική και υλοποιεί τις αποφάσεις και τις οδηγίες της ΣΕπ.ΕΕ.
               
            
                  —
               
               
                  Υποστηρίζει τη ΣΕπ.ΕΕ όσον αφορά την εκτίμηση καταστάσεων και τις στρατιωτικές πτυχές του στρατηγικού σχεδιασμού (1), επί του συνόλου των αποστολών και των καθηκόντων που ορίζονται στο άρθρο 17 παράγραφος 2 της ΣΕΕ, συμπεριλαμβανομένων εκείνων που προσδιορίζονται στο πλαίσιο της Ευρωπαϊκής Στρατηγικής Ασφάλειας, για όλες τις περιπτώσεις διεξαγωγής επιχειρήσεων υπό την ηγεσία της ΕΕ, είτε αυτή προσφεύγει στα μέσα και τις δυνατότητες του ΝΑΤΟ είτε όχι.
               
            
                  —
               
               
                  Υποστηρίζει κατόπιν αιτήματος του γενικού γραμματέα/Ύπατου Εκπροσώπου ή της Επιτροπής Πολιτικής και Ασφάλειας (ΕΠΑ), προσωρινές αποστολές σε τρίτες χώρες ή σε διεθνείς οργανισμούς, προκειμένου να παρέχουν γνώμες και συνδρομή, ανάλογα με τις ανάγκες, σχετικά με τις στρατιωτικές πτυχές των δραστηριοτήτων πρόληψης συγκρούσεων, διαχείρισης κρίσεων και μετασυγκρουσιακής σταθεροποίησης.
               
            
                  —
               
               
                  Συμβάλλει στη διαδικασία επεξεργασίας, εκτίμησης και επανεξέτασης των στόχων για τις δυνατότητες κατά τρόπον ώστε τα εμπλεκόμενα κράτη μέλη, λαμβάνοντας υπόψη τις ανάγκες, να διασφαλίζουν τη συνοχή με τη Διαδικασία Αμυντικού Σχεδιασμού (ΔΑΣ) του ΝΑΤΟ και με τη Διαδικασία Σχεδιασμού και Εξέτασης (ΔΣΕ) της Σύμπραξης για την Ειρήνη (ΣΕιρ.) σύμφωνα με τις συμφωνημένες διαδικασίες.
               
            
                  —
               
               
                  Εργάζεται σε στενό συντονισμό με τον Ευρωπαϊκό Οργανισμό Άμυνας.
               
            
                  —
               
               
                  Φέρει την ευθύνη για την παρακολούθηση, την αξιολόγηση και τη διατύπωση συστάσεων για θέματα εκπαίδευσης, ασκήσεων και διαλειτουργικότητας των δυνάμεων και των δυνατοτήτων που θέτουν στη διάθεση της ΕΕ τα κράτη μέλη.
               
            
                  —
               
               
                  Διατηρεί τη δυνατότητα να ενισχύει το εθνικό επιχειρησιακό στρατηγείο (ΕΣ) που έχει ορισθεί να διεξαγάγει την αυτόνομη επιχείρηση της ΕΕ, κυρίως μέσω της πολιτικο-στρατιωτικής μονάδας.
               
            
                  —
               
               
                  Φέρει την ευθύνη, μέσω της πολιτικο-στρατιωτικής μονάδας, να δημιουργεί τις δυνατότητες που είναι αναγκαίες για τον σχεδιασμό και τη διαχείριση αυτόνομων στρατιωτικών επιχειρήσεων της ΕΕ, και διατηρεί τη δυνατότητα, στο πλαίσιο του ΣΕΕΕ, να εγκαθιστά ταχέως ένα Κέντρο Επιχειρήσεων για μια συγκεκριμένη επιχείρηση, ιδίως όταν απαιτείται κοινή πολιτικο-στρατιωτική αντίδραση και δεν έχει προσδιορισθεί εθνικό γενικό στρατηγείο, μόλις το Συμβούλιο, βάσει της γνώμης της ΣΕπ.ΕΕ, λάβει απόφαση για τη διεξαγωγή μιας τέτοιας επιχείρησης.
               
            4.   Καθήκοντα
      
                  —
               
               
                  Παρέχει στρατιωτική εμπειρογνωμοσύνη στον Γενικό Γραμματέα/Ύπατο Εκπρόσωπο καθώς και στα όργανα της ΕΕ, υπό τη διεύθυνση της ΣΕπ.ΕΕ.
               
            
                  —
               
               
                  Παρακολουθεί τις δυνητικές κρίσεις βασιζόμενο σε κατάλληλες εθνικές και πολυεθνικές δυνατότητες πληροφόρησης.
               
            
                  —
               
               
                  Παρέχει στρατιωτικές πληροφορίες στο κέντρο καταστάσεων και του γνωστοποιεί τα έγγραφα που εκδίδει.
               
            
                  —
               
               
                  Επιβαρύνεται με τις στρατιωτικές πτυχές του έγκαιρου στρατηγικού σχεδιασμού.
               
            
                  —
               
               
                  Προσδιορίζει και καταγράφει τις ευρωπαϊκές εθνικές και πολυεθνικές δυνάμεις για τις επιχειρήσεις υπό την ηγεσία της ΕΕ, σε συντονισμό με το ΝΑΤΟ.
               
            
                  —
               
               
                  Συμβάλλει στην ανάπτυξη και την προετοιμασία (που περιλαμβάνει την εκπαίδευση και τις ασκήσεις) των εθνικών και πολυεθνικών δυνάμεων που θέτουν στη διάθεση της ΕΕ τα κράτη μέλη. Οι λεπτομέρειες της σχέσης με το ΝΑΤΟ ορίζονται στα οικεία έγγραφα.
               
            
                  —
               
               
                  Οργανώνει και συντονίζει τις διαδικασίες με τα εθνικά και πολυεθνικά γενικά στρατηγεία, συμπεριλαμβανομένων των γενικών στρατηγείων του ΝΑΤΟ που μπορούν να τεθούν στη διάθεση της Ένωσης, εξασφαλίζοντας, κατά το δυνατόν, τη συμβατότητα με τις διαδικασίες του ΝΑΤΟ.
               
            
                  —
               
               
                  Συμβάλλει στις στρατιωτικές πτυχές της διάστασης της ΕΠΑΑ που αφορά την καταπολέμηση της τρομοκρατίας.
               
            
                  —
               
               
                  Συμβάλλει στην ανάπτυξη αρχικών ιδεών, δόγματος, σχεδίων και διαδικασιών για τη χρήση των στρατιωτικών μέσων και δυνατοτήτων σε επιχειρήσεις διαχείρισης των συνεπειών από φυσικές ή ανθρωπογενείς καταστροφές.
               
            
                  —
               
               
                  Προγραμματίζει, σχεδιάζει, εκτελεί και αξιολογεί τις στρατιωτικές πλευρές των διαδικασιών διαχείρισης κρίσεων που θεσπίζει η ΕΕ, συμπεριλαμβανομένης της υλοποίησης των διαδικασιών ΕΕ/ΝΑΤΟ.
               
            
                  —
               
               
                  Συμμετέχει στην εκτίμηση του κόστους των επιχειρήσεων και των ασκήσεων.
               
            
                  —
               
               
                  Διατηρεί επαφή με τα εθνικά και τα πολυεθνικά γενικά στρατηγεία των πολυεθνικών δυνάμεων.
               
            
                  —
               
               
                  Συνάπτει μόνιμες σχέσεις με το ΝΑΤΟ σύμφωνα με τις «μόνιμες ρυθμίσεις ΕΕ/ΝΑΤΟ».
               
            
                  —
               
               
                  Φιλοξενεί ομάδα συνδέσμου του ΝΑΤΟ στο ΣΕΕΕ και διατηρεί μονάδα της ΕΕ στο SHAPE σύμφωνα με την έκθεση της προεδρίας σχετικά με την ΕΠΑΑ, που ενέκρινε το Συμβούλιο στις 13 Δεκεμβρίου 2004.
               
            
                  —
               
               
                  Συνάπτει τις επιβαλλόμενες σχέσεις με συγκεκριμένους ανταποκριτές στα Ηνωμένα Έθνη και σε άλλους διεθνείς οργανισμούς, ιδίως του ΟΑΣΕ και της Αφρικανικής Ένωσης, μέσω συμφωνίας με τους εν λόγω οργανισμούς.
               
            
                  —
               
               
                  Συμβάλλει στη σφαιρική διαδικασία που πρέπει να διεξάγεται προκειμένου να αντλούνται διδάγματα από την αποκτηθείσα εμπειρία.
               
            
                  —
               
               
                  Καθήκοντα που εκτελούνται μέσω της πολιτικο-στρατιωτικής μονάδας:
                  
                              —
                           
                           
                              Αναλαμβάνει τη διεξαγωγή στρατηγικού σχεδιασμού έκτακτης ανάγκης, κατόπιν πρωτοβουλίας του γενικού γραμματέα/'Υπατου Εκπροσώπου ή της ΕΠΑ.
                           
                        
                              —
                           
                           
                              Συμβάλλει στην εκπόνηση ενός συνόλου δογμάτων/αρχικών ιδεών και αντλεί διδάγματα από τις πολιτικο-στρατιωτικές επιχειρήσεις και ασκήσεις.
                           
                        
                              —
                           
                           
                              Εκπονεί αρχικές ιδέες και διαδικασίες για το κέντρο επιχειρήσεων της ΕΕ και εξασφαλίζει ότι το προσωπικό, οι εγκαταστάσεις και ο εξοπλισμός του κέντρου επιχειρήσεων είναι διαθέσιμα και έτοιμα για σκοπούς επιχειρήσεων, ασκήσεων και εκπαίδευσης.
                           
                        
                              —
                           
                           
                              Συντηρεί, επικαιροποιεί και αντικαθιστά τον εξοπλισμό του κέντρου επιχειρήσεων της ΕΕ και εξασφαλίζει τη συντήρηση των χώρων.
                           
                        
            α)   Πρόσθετα καθήκοντα σε καταστάσεις διαχείρισης κρίσεων
      
                  —
               
               
                  Ζητεί και επεξεργάζεται συγκεκριμένες πληροφορίες από τις υπηρεσίες πληροφοριών και άλλες σχετικές πληροφορίες από κάθε διαθέσιμη πηγή.
               
            
                  —
               
               
                  Υποστηρίζει τη ΣΕπ.ΕΕ στις συμβολές που αυτή παρέχει στους αρχικούς προσανατολισμούς σχεδιασμού και στις οδηγίες σχεδιασμού της ΕΠΑ.
               
            
                  —
               
               
                  Εκπονεί, και ιεραρχεί, στρατιωτικές στρατηγικές επιλογές ως βάση για τις στρατιωτικές συμβουλές της ΣΕπ.ΕΕ προς την ΕΠΑ:
                  
                              —
                           
                           
                              προσδιορίζοντας αρχικές γενικές επιλογές,
                           
                        
                              —
                           
                           
                              αντλώντας, εφόσον απαιτείται, σχεδιαστική υποστήριξη από εξωτερικές πηγές, οι οποίες θα αναλύουν και θα αναπτύσσουν λεπτομερέστερα τις εν λόγω επιλογές,
                           
                        
                              —
                           
                           
                              αξιολογώντας τα αποτελέσματα αυτής της αναλυτικότερης εργασίας και αναθέτοντας τις τυχόν αναγκαίες περαιτέρω εργασίες,
                           
                        
                              —
                           
                           
                              υποβάλλοντας στη ΣΕπ.ΕΕ μια συνολική εκτίμηση, υποδεικνύοντας, ενδεχομένως, τις προτεραιότητες και υποβάλλοντας συστάσεις.
                           
                        
            
                  —
               
               
                  Σε συντονισμό με τις εθνικές ομάδες σχεδιασμού και, ενδεχομένως, με το ΝΑΤΟ, προσδιορίζει τις δυνάμεις που θα μπορούσαν να συμμετάσχουν σε ενδεχόμενες επιχειρήσεις υπό την ηγεσία της ΕΕ.
               
            
                  —
               
               
                  Επικουρεί τον διοικητή επιχειρήσεων σε τεχνικές ανταλλαγές με τρίτες χώρες που προσφέρουν στρατιωτική συνδρομή σε επιχείρηση υπό την ηγεσία της ΕΕ, και στην προετοιμασία της διάσκεψης παραγωγής δυνάμεων.
               
            
                  —
               
               
                  Εξακολουθεί να παρακολουθεί τις καταστάσεις κρίσης.
               
            
                  —
               
               
                  Καθήκοντα που εκτελούνται μέσω της πολιτικο-στρατιωτικής μονάδας:
                  
                              —
                           
                           
                              Κατόπιν αιτήματος της ΓΔ Ε προς τον γενικό διευθυντή του ΣΕΕΕ, (ΓΔ του ΣΕΕΕ), παρέχει συνδρομή στον πολιτικο-στρατιωτικό στρατηγικό σχεδιασμό αντίδρασης σε κρίση, ο οποίος πραγματοποιείται με ευθύνη της ΓΔ Ε (προετοιμασία αρχικής ιδέας διαχείρισης της κρίσης, κοινής δράσης, …).
                           
                        
                              —
                           
                           
                              Συμβάλλει στον στρατηγικό σχεδιασμό αντίδρασης σε κρίση, στο πλαίσιο κοινών στρατιωτικο-πολιτικών επιχειρήσεων, αναπτύσσοντας στρατηγικές επιλογές όπως προβλέπουν οι διαδικασίες διαχείρισης κρίσεων. Ο σχεδιασμός αυτός υπάγεται άμεσα στον ΓΔ του ΣΕΕΕ και στη ΓΔ Ε, και εμπίπτει στη γενική εξουσία του γενικού γραμματέα/Ύπατου Εκπροσώπου.
                           
                        
                              —
                           
                           
                              Κατόπιν αιτήματος της ΓΔ Ε προς τον ΓΔ της ΣΕΕΕ, συνδράμει στις εργασίες μη στρατιωτικού στρατηγικού σχεδιασμού αντίδρασης σε κρίση, οι οποίες πραγματοποιούνται με ευθύνη της ΓΔ Ε (προετοιμασία αστυνομικής στρατηγικής επιλογής, μη στρατιωτικής στρατηγικής επιλογής κ.λπ.).
                           
                        
            β)   Πρόσθετα καθήκοντα κατά τη διάρκεια επιχειρήσεων
      
                  —
               
               
                  Το ΣΕΕΕ, ενεργώντας υπό την καθοδήγηση της ΣΕπ.ΕΕ, παρακολουθεί συνεχώς όλες τις στρατιωτικές πτυχές των επιχειρήσεων. Διεξάγει στρατηγικές αναλύσεις σε επαφή με τον οριζόμενο διοικητή επιχειρήσεων προς υποστήριξη της ΣΕπ.ΕΕ στο συμβουλευτικό της ρόλο έναντι της ΕΠΑ που έχει τη στρατηγική καθοδήγηση.
               
            
                  —
               
               
                  Υπό το φως των πολιτικών και επιχειρησιακών εξελίξεων, παρέχει νέες επιλογές στη ΣΕπ.ΕΕ, επί των οποίων αυτή βασίζεται για να διατυπώνει γνώμες στην ΕΠΑ στον στρατιωτικό τομέα.
               
            
                  —
               
               
                  Συμμετέχει στον ενισχυμένο βασικό πυρήνα και συμβάλλει στην ενδυνάμωση του Κέντρου Επιχειρήσεων της ΕΕ, ανάλογα με τις ανάγκες.
               
            
                  —
               
               
                  Καθήκοντα που εκτελούνται μέσω της πολιτικο-στρατιωτικής μονάδας:
                  
                              —
                           
                           
                              Παρέχει τον μόνιμο βασικό πυρήνα του κέντρου επιχειρήσεων της ΕΕ.
                           
                        
                              —
                           
                           
                              Παρέχει συνδρομή στο συντονισμό μη στρατιωτικών επιχειρήσεων. Οι επιχειρήσεις αυτές διεξάγονται υπό την αιγίδα της ΓΔ Ε. Παρέχει συνδρομή στο σχεδιασμό, την υποστήριξη (συμπεριλαμβανομένης της ενδεχόμενης χρησιμοποίησης στρατιωτικών μέσων) και τη διεξαγωγή μη στρατιωτικών επιχειρήσεων (το στρατηγικό επίπεδο παραμένει στη ΓΔ Ε).
                           
                        
            5.   Οργάνωση
      
                  —
               
               
                  Λειτουργεί υπό τη στρατιωτική καθοδήγηση της ΣΕπ.ΕΕ, στην οποία και αναφέρει.
               
            
                  —
               
               
                  Το ΣΕΕΕ αποτελεί υπηρεσία της Γενικής Γραμματείας του Συμβουλίου, η οποία υπάγεται απευθείας στον Γενικό Γραμματέα/Ύπατο Εκπρόσωπο και λειτουργεί σε στενή συνεργασία με άλλες υπηρεσίες της Γραμματείας του Συμβουλίου.
               
            
                  —
               
               
                  Το ΣΕΕΕ διευθύνεται από γενικό διευθυντή (ΓΔ του ΣΕΕΕ), ο οποίος φέρει βαθμό αντιστράτηγου.
               
            
                  —
               
               
                  Απαρτίζεται από προσωπικό αποσπασμένο από τα κράτη μέλη, που ενεργεί υπό διεθνή ιδιότητα σύμφωνα με το καθεστώς που εφαρμόζεται στους αποσπασμένους στη Γενική Γραμματεία του Συμβουλίου εθνικούς εμπειρογνώμονες και στρατιωτικούς των κρατών μελών καθώς και στους πολιτικούς υπαλλήλους που είναι αποσπασμένοι από τη Γενική Γραμματεία του Συμβουλίου και την Επιτροπή. Με στόχο τη βελτίωση της διαδικασίας επιλογής του ΣΕΕΕ, τα κράτη μέλη ενθαρρύνονται να προτείνουν πλέον του ενός υποψηφίου για κάθε μία από τις σχετικές θέσεις.
               
            
                  —
               
               
                  Προκειμένου να φέρει εις πέρας το σύνολο των αποστολών και των καθηκόντων του, το ΣΕΕΕ οργανώνεται όπως περιγράφεται στο Προσάρτημα.
               
            
                  —
               
               
                  Σε καταστάσεις διαχείρισης κρίσεων ή ασκήσεις, το ΣΕΕΕ μπορεί να συγκροτεί ομάδες κρίσεων, χρησιμοποιώντας την εμπειρογνωμοσύνη, το ανθρώπινο δυναμικό και την υποδομή που διαθέτει. Επιπλέον, εάν παραστεί ανάγκη, έχει τη δυνατότητα να ζητά, μέσω της ΣΕπ.ΕΕ, προσωπικό για προσωρινή συμπλήρωση από τα κράτη μέλη της ΕΕ.
               
            
                  —
               
               
                  Η αποστολή, τα καθήκοντα και η οργάνωση της πολιτικο-στρατιωτικής μονάδας καθώς και η σύνθεση του Κέντρου Επιχειρήσεων εγκρίθηκαν από το Συμβούλιο της 13ης Δεκεμβρίου 2004 και υπογράφτηκαν από το Ευρωπαϊκό Συμβούλιο της 16ης-17ης Δεκεμβρίου 2004. Η ΣΕπ.ΕΕ διατυπώνει συστάσεις, μέσω του ΓΔ της ΣΕΕΕ, όσον αφορά τις στρατιωτικές δραστηριότητες που αναλαμβάνει η πολιτικο-στρατιωτική μονάδα. Οι συμβολές της μονάδας όσον αφορά τις μη στρατιωτικές πτυχές διαχείρισης κρίσεων παραμένουν στη λειτουργική ευθύνη της ΓΔ Ε. Οι εκθέσεις για τις δραστηριότητες αυτές, που υποβάλλονται στην επιτροπή πολιτικής διαχείρισης κρίσεων (ΕΠΔΚ), εκπονούνται σύμφωνα με τις διαδικασίες που θεσπίζονται για τις μη στρατιωτικές πτυχές διαχείρισης κρίσεων.
               
            6.   Σχέσεις με τρίτες χώρες
      Οι σχέσεις του ΣΕΕΕ με τα ευρωπαϊκά μέλη του ΝΑΤΟ που δεν είναι μέλη της ΕΕ, με άλλα τρίτα κράτη καθώς και με τις υποψήφιες για προσχώρηση στην ΕΕ χώρες, ορίζονται στα σχετικά έγγραφα για τις σχέσεις της ΕΕ με τις τρίτες χώρες.
      
         (1)  Αρχικοί ορισμοί:
      στρατηγικός σχεδιασμός: δραστηριότητες σχεδιασμού που αρχίζουν μόλις ανακύπτει μια κρίση και περατώνονται όταν οι πολιτικές αρχές της ΕΕ εγκρίνουν μια στρατιωτική στρατηγική επιλογή ή ένα σύνολο στρατιωτικών στρατηγικών επιλογών. Η διαδικασία στρατηγικού σχεδιασμού περιλαμβάνει την εκτίμηση της στρατιωτικής κατάστασης, τον ορισμό πολιτικο-στρατιωτικού πλαισίου και την ανάπτυξη στρατιωτικών στρατηγικών επιλογών.
      Στρατιωτική στρατηγική επιλογή: πιθανή στρατιωτική δράση, η οποία σχεδιάζεται για να επιτύχει τους πολιτικο-στρατιωτικούς στόχους που καθορίζονται στο πολιτικο-στρατιωτικό πλαίσιο. Η στρατιωτική στρατηγική επιλογή περιγράφει τους κεντρικούς άξονες της στρατιωτικής λύσης, τους απαιτούμενους περιορισμούς και πόρους και διατυπώνει συστάσεις ως προς την επιλογή του διοικητού επιχειρήσεων και του επιχειρησιακού στρατηγείου (ΕΣ).
      
         ΠΡΟΣΑΡΤΗΜΑ
         ΣΥΝΟΠΤΙΚΗ ΠΑΡΟΥΣΙΑΣΗ ΤΗΣ ΟΡΓΑΝΩΣΗΣ ΤΟΥ ΣΕΕΕ
         
            
         ΣΥΝΤΟΜΟΓΡΑΦΙΕΣ
         A
         
                     ACOS
                  
                  
                     Διευθυντής επιτελικού γραφείου
                  
               
                     ADMIN
                  
                  
                     Υποτμήμα διοίκησης
                  
               C
         
                     CMUE
                  
                  
                     Στρατιωτική επιτροπή της Ευρωπαϊκής Ένωσης (ΣΕΕΕ)
                  
               
                     CIS
                  
                  
                     Τμήμα συστημάτων επικοινωνιών και πληροφοριών
                  
               
                     CIV/MIL
                  
                  
                     Πολιτικο-στρατιωτική μονάδα
                  
               
                     CIVCOM
                  
                  
                     Επιτροπή πολιτικής διαχείρισης κρίσεων (ΕΠΔΚ)
                  
               
                     CMC SPT
                  
                  
                     Υποστήριξη προς τον πρόεδρο της στρατιωτικής επιτροπής της Ευρωπαϊκής Ένωσης
                  
               
                     CMSP
                  
                  
                     Υποτμήμα πολιτικού/στρατιωτικού στρατηγικού σχεδιασμού
                  
               
                     CONOPS
                  
                  
                     Αρχική ιδέα διεξαγωγής επιχείρησης
                  
               
                     CRP/COP
                  
                  
                     Υποτμήμα σχεδιασμού αντίδρασης σε κρίση/διεξαγόμενες επιχειρήσεις
                  
               D
         
                     DDG/COS
                  
                  
                     Αναπληρωτής γενικός διευθυντής/αρχηγός του Στρατιωτικού Επιτελείου της Ευρωπαϊκής Ένωσης
                  
               
                     DGEMUS
                  
                  
                     Γενικός διευθυντής του Στρατιωτικού Επιτελείου της Ευρωπαϊκής Ένωσης — (ΓΔ του ΣΕΕΕ)
                  
               
                     DOC/CON
                  
                  
                     Υποτμήμα Δογμάτων και Αρχικών Ιδεών Ενέργειας
                  
               E
         
                     EMUE
                  
                  
                     Στρατιωτικό Επιτελείο της Ευρωπαϊκής Ένωσης (ΣΕΕΕ)
                  
               
                     EXE/TRG/ANL
                  
                  
                     Υποτμήμα ασκήσεων, εκπαίδευσης και αναλύσεων
                  
               
                     EX OFFICE
                  
                  
                     Ιδιαίτερο γραφείο
                  
               F
         
                     FOR/CAP
                  
                  
                     Υποτμήμα ανάπτυξης δυνάμεων και δυνατοτήτων
                  
               I
         
                     INT
                  
                  
                     Τμήμα πληροφοριών
                  
               
                     INT POL
                  
                  
                     Υποτμήμα πολιτικής πληροφοριών
                  
               
                     ITS
                  
                  
                     Υποτμήμα τεχνολογιών των πληροφοριών και ασφάλειας
                  
               L
         
                     LEGAL
                  
                  
                     Νομικός σύμβουλος
                  
               
                     LOG
                  
                  
                     Υποτμήμα διοικητικής μέριμνας
                  
               
                     LOG/RES
                  
                  
                     Τμήμα διοικητικής μέριμνας και πόρων
                  
               O
         
                     OCPS
                  
                  
                     Μόνιμο προσωπικό του κέντρου επιχειρήσεων
                  
               
                     OHQ
                  
                  
                     Επιχειρησιακό στρατηγείο
                  
               
                     OPLAN
                  
                  
                     Σχέδιο επιχειρήσεων
                  
               
                     OPSCEN
                  
                  
                     Κέντρο επιχειρήσεων
                  
               
                     OPS/EXE
                  
                  
                     Τμήμα επιχειρήσεων και ασκήσεων
                  
               P
         
                     PCMUE
                  
                  
                     Πρόεδρος της στρατιωτικής επιτροπής της Ευρωπαϊκής Ένωσης (Πρ. της ΣΕΕΕ)
                  
               
                     PERS
                  
                  
                     Προσωπικοί συνεργάτες
                  
               
                     POL
                  
                  
                     Υποτμήμα πολιτικής
                  
               
                     POL/PLS
                  
                  
                     Τμήμα πολιτικής και σχεδίων
                  
               
                     POL/REQ
                  
                  
                     Υποτμήμα πολιτικής και αναγκών
                  
               
                     PRD
                  
                  
                     Υποτμήμα παραγωγής
                  
               R
         
                     REQ
                  
                  
                     Υποτμήμα αναγκών
                  
               
                     RES/SPT
                  
                  
                     Υποτμήμα υποστήριξης πόρων
                  
               U
         
                     UN MLO
                  
                  
                     Αξιωματικός σύνδεσμος στα Ηνωμένα Έθνη